31991D0478
L 256/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 8 юли 1991 година
относно временното прилагане на Съгласувания протокол за изменение на Споразумението за търговия с текстилни продукти между Европейската икономическа общност и Кралство Тайланд
(91/478/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че до приключването на процедурите, необходими за неговото сключване, Споразумението за търговия с текстилни продукти между Европейската икономическа общност и Кралство Тайланд, подписано на 28 юни 1986 г., се прилага временно от 1 януари 1987 г. в съответствие, по отношение на Общността, с Решение 87/460/EИО (1);
като има предвид, че по силата на Съгласувания протокол (2) между Европейската икономическа общност и Кралство Тайланд от 21 април 1988 г., страните се съгласиха да въведат допълнителни резервни количества за текстилните категории 4 и 5;
като има предвид, че Споразумението за текстил от 1986 г. предвижда възможността за преразглеждане на количествените корекции на квотите за някои категории, за да се позволи въвеждането на Хармонизирана система;
като има предвид, че след консултации между Общността и Тайланд на 26 септември 1990 г. страните парафираха Съгласуван протокол, който с влизането си в действие от 1 януари 1989 г. обединява допълнителните резервни количества с основните квоти за продукти от категории 4 и 5;
като има предвид, че докато приключат процедурите, необходими за сключването на Споразумението за текстил от 1986 г. и предишните съгласувани протоколи от 25 март 1988 г. (3) и 21 април 1988 г., Съгласуваният протокол от 26 септември 1990 г. следва да бъде прилаган временно, при условие че е налице реципрочно временно прилагане от страна на Кралство Тайланд,
РЕШИ:
Член 1
До приключването на процедурите, необходими за неговото сключване, Съгласуваният протокол от 26 септември 1990 г. за изменение на Споразумението за търговия с текстилни продукти между Европейската икономическа общност и Кралство Тайланд, се прилага временно в Общността, считано от 26 септември 1990 г. при условие че е налице реципрочно временно прилагане от страна на Кралство Тайланд.
Текстът на Съгласувания протокол е приложен към настоящото решение.
Член 2
Комисията се приканва да постигне споразумение с правителството на Кралство Тайланд относно временното прилагане на Съгласувания протокол, посочен в член 1, и да нотифицира Съвета за това.
Съставено в Брюксел на 8 юли 1991 година.